Učno gradivo za MPZ, 6. – 8. razred, 3. teden

DRAGE PEVKE IN PEVCI!

Ker pravih pevskih vaj ne moremo imeti, boste vadili sami doma.

1. **Upevalne vaje**

Najprej lepo zravnano sedite, globoko vdihnite skozi nos (da se zrak ogreje in prečisti) in POČASI izdihujte na »ssssss…«. Ob izdihu s prsti preštejte vsaj do 10. Vajo ponovite 3x.

V drugi vaji treniramo jezik. Ta naj počasi drsi po zobeh v obe smeri. Ustnice so stisnjene! Ponavljaj približno 20 sekund.

V tretji vaji razgibajte ustnice in usta. Počasi na enem tonu izgovarjajte: NI-NU-NE-NU-NA.

Potem to ponavljajte vedno hitreje, a do konca razločno (20 sekund).

1. **Zdaj pa k pesmim.**

Na list si napiši naslove prvih 3 pesmi, ki se jih spomniš z vaj pevskega zbora. List kasneje shrani, saj ga boš še dopolnjeval.

Ponovno se vzravnaj in lepo zapoj vse s svojega seznama.

Če te bo kdo poslušal, ti bo gotovo zaploskal.

Lep pevski pozdrav,

učiteljica Metka Ocepek